CELEX: 32014D1220(08)
Language: bg
Date: 2014-12-18 00:00:00
Title: Решение за изпълнение на Комисията от 18 декември 2014 година за изменение на Решение за изпълнение 2014/C 244/06 за създаване на работната програма за 2014 г. относно финансовото участие за референтните лаборатории на Европейския съюз

20.12.2014   
            
            
               BG
            
            
               Официален вестник на Европейския съюз
            
            
               C 461/22
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 18 декември 2014 година
   за изменение на Решение за изпълнение 2014/C 244/06 за създаване на работната програма за 2014 г. относно финансовото участие за референтните лаборатории на Европейския съюз
   (2014/C 461/14)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (1), и по-специално член 32, параграф 7 от него,
   като взе предвид Регламент (ЕС) № 652/2014 на Европейския парламент и на Съвета от 15 май 2014 г. за установяване на разпоредби за управлението на разходите, свързани с хранителната верига, здравеопазването на животните и хуманното отношение към тях, здравето на растенията и растителния репродуктивен материал, за изменение на директиви 98/56/ЕО, 2000/29/ЕО и 2008/90/ЕО на Съвета, на регламенти (ЕО) № 178/2002, (ЕО) № 882/2004 и (ЕО) № 396/2005 на Европейския парламент и на Съвета, на Директива 2009/128/ЕО на Европейския парламент и на Съвета и на Регламент (ЕО) № 1107/2009 на Европейския парламент и на Съвета и за отмяна на решения 66/399/ЕИО, 76/894/ЕИО и 2009/470/ЕО на Съвета (2), и по-специално член 30 от него,
   като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза (3), и по-специално член 84, параграф 2 от него,
   като има предвид, че:
   
               (1)
            
            
               В член 32 от Регламент (ЕО) № 882/2004 се определят задачите и отговорностите на референтните лаборатории на Европейския съюз (ЕС).
            
         
               (2)
            
            
               Референтните лаборатории на ЕС представиха своите работни програми за 2015 г. Тези работни програми са в съответствие с целите и приоритетите на настоящата работна програма на Комисията.
            
         
               (3)
            
            
               Предвид ситуацията в областта на здравеопазването на животните през 2014 г., по-конкретно ТСЕ и болестите, борбата с които се подпомага от фонда за спешна помощ, бюджетните средства не бяха разпределени изцяло.
            
         
               (4)
            
            
               В резултат на това оставащите бюджетни кредити за 2014 г. могат да бъдат използвани за финансиране на работните програми на референтните лаборатории на ЕС през 2015 г.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Изменение на Решение за изпълнение 2014/C 244/06
   1.   В заглавието на Решение за изпълнение 2014/C 244/06 текстът „за 2015 г.“ се заменя с текста „за 2014 г.“
   2.   В съображение 2 текстът „работната програма за 2015 г.“ се заменя с текста „работната програма за 2014 г.“
   3.   В член 1, втора алинея текстът „2015 г.“ се заменя с текста „2014 г.“
   4.   Член 2 се заменя със следния текст:
   
      „Максималното финансово участие по програмата за 2014 г., изпълнявана от получателите през 2015 г., се определя на 15 500 000 EUR и се финансира по следния бюджетен ред от общия бюджет на Европейския съюз за 2014 г.: 17.0403.“
   
   Член 2
   Изменение на приложението към Решение за изпълнение 2014/C 244/06
   1.   В заглавието на приложението към Решение за изпълнение 2014/C 244/06 текстът „работната програма на Комисията за 2015 г.“ се заменя с текста „работната програма на Комисията за 2014 г.“, а текстът „Референтните лаборатории на ЕС — работна програма на Комисията за 2015 г.“ се заменя с текста „Референтни лаборатории на ЕС — работна програма на Комисията за 2014 г.“
   2.   В точка 1.1 „Въведение“ на втория ред от първата алинея се заличава текстът „за 2015 г.“.
   3.   В точка 1.5 „Приоритети“, в третата алинея текстът „не само за 2015 г.“ се заменя с текста „не само за 2014 г.“.
   4.   В точка 1.7 „Основни критерии“, по отношение на критериите за възлагане текстът „Съответствие с целите и приоритетите на настоящата работна програма на Комисията за 2015 г.“ се заменя с текста „Съответствие с целите и приоритетите на настоящата работна програма на Комисията за 2014 г.“
   
      Съставено в Брюксел на 18 декември 2014 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 165, 30.4.2004 г., стр. 1.
   
      (2)  ОВ L 189, 27.6.2014 г., стр. 1.
   
      (3)  ОВ L 298, 26.10.2012 г., стр. 1.